<classify> Kocha huyo Muingereza alitumia wachezaji ambao hawana namba kwenye kikosi cha kwanza na kusema kwamba huo ndio mpango wake kwenye michuano hiyo inayochezwa katika uwanja wa Amani.Alisema kuwa amejaribu kuwapa nafasi ya kucheza wachezaji ambao hawachezi katika Ligi Kuu ili waweze kumshawishi kuwatumia lakini wameshindwa. Alisema kuwa mechi ilikuwa nzuri lakini hajaridhishwa na kiwango cha timu yake kwani wachezaji walipata nafasi nyingi za wazi wameshindwa kuzitumia.Alisema kuwa ameshangazwa na kiwango hicho huku wachezaji hao wakishindwa kuonesha uwezo walionao kwani kwenye mazoezi huonekana kumuelewa vizuri. Nimewapa nafasi wachezaji hawa ili wanishawishi lakini wameshindwa, alisema.Baada ya matokeo hayo ya juzi, Simba tena inashuka uwanjani leo ku menyana na URA ya Uganda. Mechi hiyo inatarajiwa kuwa ngumu na endapo wachezaji wa Simba watacheza kama walivyocheza mechi ya juzi, wasahau ushindi dhidi ya URA iliyoifunga JKU mabao 3-1 juzi.Katika kundi B la timu hizo, URA ndio inaongoza ikiwa na pointi tatu huku Simba na Jamhuri zikiwa na pointi moja moja na JKU ikishika mkia bila pointi.  <topic>: michezo 